DA Den Europæiske Unions Tidende C 171/24

Offentliggørelse af ansøgning om ændring i henhold til artikel 6, stk. 2, i Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og fødevarer

(2007/C 171/14)

Med denne offentliggørelse åbnes der mulighed for at fremsætte indsigelser, jf. artikel 7 i Rådets forordning (EF) nr. 510/2006 (1). Eventuelle indsigelser skal være Kommissionen i hænde senest seks måneder efter datoen for offentliggørelsen.

ANMODNING OM ÆNDRING

RÅDETS FORORDNING (EF) Nr. 510/2006

Ansøgning om ændring i henhold til artikel 9 og artikel 17, stk. 2

»LENTEJA DE LA ARMUÑA«

EF-Nr.: ES/PGI/0102/27.01.2004

BOB ( ) BGB ( X )

Ønsket ændring:

Rubrik(ker) i specifikationen:

Produktets navn Beskrivelse Geografisk område Oprindelse Fremstillingsmetode Tilknytning X Mærkning Krav i de nationale bestemmelser

Ændring(er):

Mærkning

Følgende tekst tilføjes ved slutningen af afsnittet om »Mærkning« i varespecifikationen; den udstikker de betingelser, som produkter, der bearbejdes og forarbejdes med Lenteja de La Armuña, skal opfylde, for at der kan henvises til denne betegnelse på mærkningen af de pågældende produkter:

»De produkter, hvori »Lenteja de La Armuña« med beskyttet oprindelsesbetegnelse indgår som råvare, også efter at have gennemgået en bearbejdning eller forarbejdning, kan afsættes med påskriften »Elaborado con Lenteja de la Armuña IGP« (fremstillet af »Lenteja de la Armuña IGP« med beskyttet geografisk betegnelse). Dog må EU-logoet ikke anvendes, og følgende forhold skal overholdes:

— »Lenteja de La Armuña« med beskyttet geografisk betegnelse udgør den eneste ingrediens i pågældende produktkategori.

— De involverede producenter og forarbejdningsvirksomheder skal godkendes af kontrolinstansen, som indskriver dem i kontrolregistret, og som overvåger, at den beskyttede betegnelse bruges korrekt.

Når der ikke udelukkende anvendes »Lenteja de La Armuña« med beskyttet geografisk betegnelse, må den beskyttede betegnelse kun nævnes i ingredienslisten, eller for produkter, som indeholder linserne, som er fremkommet ved bearbejdning eller forarbejdning heraf.«

RESUMÉ

RÅDETS FORORDNING (EF) Nr. 510/2006

»LENTEJA DE LA ARMUÑA«

EF-Nr.: ES/PGI/117/0102/27.01.2004

BOB ( ) BGB ( X )

Dette resumé indeholder hovedelementerne af varespecifikationen til information.

1. Medlemsstatens ansvarlige myndighed:

Navn: Subdirección General de Calidad y Promoción Agroalimentaria — Dirección General de Industria Agroalimentaria y Alimentación — Secretaría General de Agricultura y Alimentación — Ministerio de Agricultura, Pesca y Alimentación de España Adresse: Paseo Infanta Isabel, no 1 E-28071 Madrid Tlf. (34) 913 47 53 94 Fax (34) 913 47 54 10 E-mail: sgsicadi@mapya.es

2. Sammenslutning

Navn: Consejo Regulador de la IGP «Lenteja de la Armuña» Adresse: Ctra. de Valladolid s/n. — Edificio Caja Duero E-37184 Villares de la Reina (Salamanca) Tlf. (34) 923 22 83 45 Fax (34) 923 22 83 45 E-mail: info@legumbresdecalidad.com Sammensætning: Producenter/forarbejdningsvirksomheder ( X ) Andet ( )

3. Produkttype:

Klasse 1.6: Bælgfrugter

4. Varespecifikation

(resumé af kravene i henhold til artikel 4, stk. 2, i forordning (EF) nr. 510/2006)

4.1. Navn: »Lenteja de la Armuña«

4.2. Beskrivelse: Tørre linser af sorten »Rubia de La Armuña«. De måler op til 9 mm i diameter og er lysegrønne, evt. marmoreret.

Dem, der emballeres til konsum, er klasse »Ekstra« eller klasse »I«.

4.3. Geografisk område: Linserne produceres og emballeres i et område, der dækker 756 kvadratkilometer i distriktet »La Armuña« nord for Salamanca-provinsen; området består af 34 kommuner.

4.4. Bevis for oprindelse: Linser af den tilladte sort dyrkes på registrerede marker, bælges, rengøres og udvælges under kontrolinstansens overvågning, og emballeres derefter i produktionsområdet på registrerede emballeringsvirksomheder.

4.5. Fremstillingsmetode: Linser fra de registrerede marker af de tilladte sorter høstes mekanisk, men omhyggeligt, når de har nået den rette modningsgrad. De opbevares rent og tørt, og enhver mulig kontaminering udefra undgås. Der foretages en kvalitetskontrol, herunder en analyse af deres egenskaber ved tilberedning, og fremmedlegemer og defekte linser fjernes; herefter sorteres de efter størrelse, emballeres og markedsføres som tørre linser.

4.6. Tilknytning:

— Historisk: Der er henvisning til linsedyrkning i Columelas bøger og i »Libro de Buen Amor« (bogen om god kærlighed).

— Naturmæssigt: dybe, frugtbare, neutrale eller let basiske jorder af en brunlig og rødbrunlig farve med tilstrækkelige mængder kalcium og kalium. Det geografiske områdes kontinentalklima med ringe nedbør, lange vintre og korte, meget varme somre giver de ideelle forhold til dyrkning af denne linsesort, der er karakteriseret ved sit høje indhold af proteiner, kalcium og jern.

4.7. Kontrolorgan:

Navn: Comité de Certificación adscrito al Consejo Regulador de la Indicación Geográfica Protegida «Lenteja de La Armuña» Adresse: Avenida de Toro no 2 E-37184 Villares de la Reina (Salamanca) Tlf. (34) 923 22 83 45 Fax (34) 923 22 83 45 E-mail: —

Certificeringsorganet, der er tilknyttet kontrolinstansen for den beskyttede geografiske betegnelse »Lenteja de la Armuña« og opfylder standard EN-45011, er en offentlig myndighed med beføjelse til at foretage officiel kontrol.

4.8. Mærkning: Salgsetiketterne, der er forskellige for hver enkelt registreret virksomhed, skal godkendes af kontrolinstansen. Der skal obligatorisk stå: Indicación Geográfica Protegida »Lenteja de La Armuña«.

Alle emballager med beskyttede linser til konsum markedsføres med garanteret segl og nummererede etiketter, der er udstedt af kontrolinstansen; de påføres på de registrerede lagre og emballeringsvirksomheder på en sådan måde, at de ikke kan genbruges.

De produkter, hvori »Lenteja de La Armuña« med beskyttet oprindelsesbetegnelse indgår som råvare, også efter at have gennemgået en bearbejdning eller forarbejdning, kan afsættes med påskriften »Elaborado con Lenteja de la Armuña IGP« (fremstillet af »Lenteja de la Armuña IGP« med beskyttet geografisk betegnelse). Dog må EU-logoet ikke anvendes, og følgende forhold skal overholdes:

»Lenteja de La Armuña« med beskyttet geografisk betegnelse udgør den eneste ingrediens i pågældende produktkategori.

De involverede producenter og forarbejdningsvirksomheder skal godkendes af kontrolinstansen, som indskriver dem i kontrolregistret, og som overvåger, at den beskyttede betegnelse bruges korrekt.

Når der ikke udelukkende anvendes »Lenteja de La Armuña« med beskyttet geografisk betegnelse, må den beskyttede betegnelse kun nævnes i ingredienslisten, eller for produkter, som indeholder linserne, som er fremkommet ved bearbejdning eller forarbejdning heraf.

(1) EUT L 93 af 31.3.2006, s. 12.